

LĒMUMS

Ādažos, Ādažu novadā

2024. gada 25. jūlijā **Nr.** **296**

**Par** **Carnikavas pamatskolas reorganizāciju, dibinot vispārējās vidējās izglītības iestādi “Carnikavas vidusskola”**

Ādažu novada pašvaldības dome 2023. gada 26. jūlijā pieņēma lēmumu Nr. 263 “Par Carnikavas pamatskolas reorganizāciju, dibinot vispārējās vidējās izglītības iestādi “Carnikavas vidusskola”, un apstiprināja Carnikavas pamatskolas reorganizācijas plānu.

Lai sekmīgi nodrošinātu Carnikavas vidusskolas izveidi, nepieciešams noteikt papildu veicamās darbības minētā lēmuma izpildei – iestādes vadītāja apstiprināšanu, darbinieku darba tiesisko attiecību turpināšanas procesu, kā arī pamatskolas saistību, finanšu un mantas pārņemšanu.

Pamatojotiesuz Pašvaldību likuma 4. panta pirmās daļas 4. punktu, 10. panta pirmās daļas 9. punktu un 14.punktu, Izglītības likuma 17. panta trešās daļas 1. punktu un 29. panta pirmo punktu, Ministru kabineta 2016. gada 5. jūlija noteikumu Nr. 445 “Pedagogu darba samaksas noteikumi” 31. punktu un 3. pielikuma 7. tabulu, Ministru kabineta 2011. gada 10. maija noteikumu Nr. 354 “Noteikumi par pedagogu profesiju un amatu sarakstu” pielikuma 9.9. punktu, Valsts un pašvaldību institūciju amatpersonu un darbinieku atlīdzības likuma 2. panta pirmās daļas 14. punktu, 5. panta pirmās daļas 2., 4., 7., 8., 10. punktu un 7. panta ceturto daļu, Ministru kabineta 2022. gada 26. aprīļa noteikumiem Nr. 262 “Valsts un pašvaldību institūciju amatu katalogs, amatu klasifikācijas un amatu apraksta izstrādāšanas kārtība”, kā arī Finanšu komitejas 17.07.2024. atzinumu, Ādažu novada pašvaldības dome

**NOLEMJ:**

1. Apstiprināt Carnikavas pamatskolas direktoru Raivi Paulu par Carnikavas vidusskolas direktoru ar 2024. gada 1. septembri.
2. Līdz 2024. gada 1. septembrim reorganizējamās Carnikavas pamatskolas darbiniekus pārcelt darbā uz Carnikavas vidusskolu viņiem piekritīgos amatos, nodrošinot spēkā esošo darba līgumu un sociālo garantiju nepārtrauktību un pēctecību.
3. Carnikavas vidusskolai pārņemt Carnikavas pamatskolas finanšu, mantas, tiesību, saistību un darba organizācijas jautājumus, ciktāl normatīvajos aktos, domes lēmumos un pašvaldības rīkojumos nav noteikts citādi.
4. Carnikavas vidusskolai šajā lēmumā noteikto darbību izpildei izmantot finanšu līdzekļus, kas asignēti Carnikavas pamatskolas 2024. gada budžeta tāmē.
5. Carnikavas pamatskolas direktoram līdz 2024. gada 1. decembrim organizēt Carnikavas pamatskolas dokumentācijas sagatavošanu un nodošanu arhīvā.
6. Līdz 2024. gada 1. septembrim pašvaldības Centrālās pārvaldes:
   1. Personāla nodaļai sadarbībā ar Carnikavas pamatskolas direktoru organizēt Carnikavas pamatskolas amatu un mēnešalgu saraksta apstiprināšanu domē, kā arī ar tiem saistīto darbinieku iecelšanu amatos;
   2. Grāmatvedības nodaļai nodrošināt Carnikavas pamatskolas mantas un finanšu līdzekļu iekļaušanu Carnikavas vidusskolai piekritīgos grāmatvedības uzskaites reģistros;
7. Pašvaldības Centrālās pārvaldes Administratīvajai nodaļai 2024. gada 1. septembrī reģistrēt izmaiņas LR Uzņēmumu reģistrā par Carnikavas pamatskolas reorganizāciju un Carnikavas vidusskolas izveidošanu.
8. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU